----

----

I Informácie

Komisia

----

Výmenný kurz eura (1)

18. júla 2006

(2006/C 167/01)

1 euro= 

----

(1)

Zdroj: referenčný výmenný kurz publikovaný ECB.

----

----

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy o ES na štátnu pomoc malým a stredným podnikom

(2006/C 167/02)

(Text s významom pre EHP)

----

(1)  Keďže rozpočet schémy štátnej pomoci nie je rozložený rovnomerne na jednotlivé roky, uvádza sa celkový rozpočet.

(2)  Keďže rozpočet schémy štátnej pomoci nie je rozložený rovnomerne na jednotlivé roky, uvádza sa celkový rozpočet.

(3)  V súlade s pravidlom 9 právneho oznámenia 334/2005, Pravidlá týkajúce sa reinvestovania daňových dobropisov (Daň z príjmu) 2005, táto schéma bude upravená podľa pravidiel uplatniteľných po revízii nariadenia Komisie (ES) č. 70/2001.

(4)  V súlade s pravidlom 19 právneho oznámenia 331/2005, Pravidlá týkajúce sa daňových dobropisov (Operácie back officu) 2005, táto schéma bude upravená podľa pravidiel uplatniteľných po revízii nariadenia Komisie (ES) č. 70/2001.

(5)  V súlade s pravidlom 17 právneho oznámenia 333/2005, Pravidlá týkajúce sa daňových dobropisov (Elektronické obchodovanie) 2005, táto schéma bude upravená podľa pravidiel uplatniteľných po revízii nariadenia Komisie (ES) č. 70/2001.

(6)  V súlade s pravidlom 13 právneho oznámenia 330/2005, Pravidlá týkajúce sa znížení a daňových dobropisov (výskum a vývoj) 2005, táto schéma bude upravená podľa pravidiel uplatniteľných po revízii nariadenia Komisie (ES) č. 70/2001.

(7)  Výška poskytnutej pomoci spoločnosti vyjadrená ako ekvivalent hrubej hotovostnej finančnej pomoci.

----

----

Predbežné oznámenie o koncentrácii

(Prípad č. COMP/M.4255 — Evraz/Strategic Minerals)

Prípad, ktorý môže byť posúdený v zjednodušenom konaní

(2006/C 167/03)

(Text s významom pre EHP)

----

(1)Ú. v. EÚ L 24, 29.1.2004, s. 1.

(2)Ú. v. EÚ C 56, 5.3.2005, s. 32.

----

----

Oznámenie o začatí preskúmania v súvislosti s uplynutím platnosti antidumpingových opatrení uplatniteľných na dovoz integrovaných elektronických kompaktných žiariviek (CFL-i) s pôvodom v Čínskej ľudovej republike

(2006/C 167/04)

Po uverejnení oznámenia o nastávajúcom uplynutí platnosti (1) platných antidumpingových opatrení na dovoz integrovaných elektronických kompaktných žiariviek (CFL-i) s pôvodom v Čínskej ľudovej republike (ďalej len „príslušná krajina“) Komisia dostala žiadosť o preskúmanie podľa článku 11 ods. 2 nariadenia Rady (ES) č. 384/96 o ochrane pred dumpingovými dovozmi z krajín, ktoré nie sú členmi Európskeho spoločenstva (ďalej len „základné nariadenie“) (2), naposledy zmeneného a doplneného nariadením Rady (ES) č. 2117/2005 (3).

1.   Žiadosť o preskúmanie

Žiadosť podala 18. apríla 2006 federácia Community Federation of Lighting Industry of Compact Fluorescent Lamps Integrated (2 CFLI) (ďalej len „žiadateľ“) v mene výrobcov, ktorých výroba predstavuje podstatnú časť celkovej výroby integrovaných elektronických kompaktných žiariviek (CFL-i) v Spoločenstve, v tomto prípade viac než 25 %.

2.   Výrobok

Výrobkom, ktorý je predmetom preskúmania, sú elektronické kompaktné fluorescenčné výbojky s jednou alebo viacerými sklenými trubicami, so všetkými osvetľovacími prvkami a elektronickými komponentmi pripevnenými k spodnej časti výbojky alebo integrovanými do spodnej časti výbojky, s pôvodom v Čínskej ľudovej republike (ďalej len „príslušný výrobok“), ktorý sa v súčasnosti zaraďuje do kódu KN ex 8539 31 90. Tento kód KN sa uvádza iba pre informáciu.

3.   Existujúce opatrenia

Opatreniami platnými v súčasnosti sú konečné antidumpingové clá uložené nariadením Rady (ES) č. 1470/2001 (4).

4.   Dôvody na preskúmanie

Žiadosť sa odôvodňuje tým, že uplynutie platnosti opatrení by pravdepodobne viedlo k pokračovaniu dumpingu a ujmy spôsobenej výrobnému odvetviu Spoločenstva.

So zreteľom na ustanovenia článku 2 ods. 7 základného nariadenia žiadateľ stanovil normálnu hodnotu pre Čínsku ľudovú republiku na základe ceny vo vhodnej krajine s trhovým hospodárstvom, ktorá je uvedená v odseku 5.1 písm. d). Tvrdenie o pokračovaní dumpingu sa zakladá na porovnaní normálnej hodnoty, ako je stanovená v predchádzajúcej vete, s vývoznými cenami uvedeného výrobku pri predaji na vývoz do Spoločenstva.

Na základe toho je vypočítané dumpingové rozpätie významné.

Navrhovateľ poskytol dôkazy o tom, že dovoz príslušného výrobku z Čínskej ľudovej republiky sa celkovo zvýšil v absolútnom vyjadrení a z hľadiska podielu na trhu.

Ďalej sa tvrdí, že objemy a ceny dovezeného príslušného výrobku majú naďalej, okrem iných následkov, negatívny vplyv na podiel na trhu, predané množstvá a úroveň cien účtovaných výrobným odvetvím Spoločenstva, čo malo výrazné nepriaznivé účinky na celkovú výkonnosť, finančnú situáciu a situáciu v oblasti zamestnanosti výrobného odvetvia Spoločenstva.

Navyše žiadateľ tvrdí, že ak by uplynula platnosť opatrení, akékoľvek zvýšenie dovozu za dumpingové ceny z príslušnej krajiny by pravdepodobne viedlo k ďalšej ujme spôsobenej výrobnému odvetviu Spoločenstva.

5.   Postup

Keďže Komisia po porade s poradným výborom dospela k záveru, že existujú dostatočné dôkazy na odôvodnenie začatia preskúmania v súvislosti s uplynutím platnosti, začína týmto preskúmanie v súlade s článkom 11 ods. 2 základného nariadenia.

5.1.   Postup stanovenia pravdepodobnosti dumpingu a ujmy

Prešetrovaním sa stanoví, či je alebo nie je pravdepodobné, že uplynutie platnosti opatrení povedie k pokračovaniu alebo k opakovanému výskytu dumpingu a ujmy.

a)   Výber vzorky

Vzhľadom na zjavný počet strán zapojených do tohto konania môže Komisia rozhodnúť o uplatnení výberu vzorky v súlade s článkom 17 základného nariadenia.

i)   Výber vzorky vývozcov/výrobcov v Čínskej ľudovej republike

S cieľom umožniť Komisii, aby rozhodla o potrebe výberu vzorky a v kladnom prípade k nemu pristúpila, všetci vývozcovia výrobcovia alebo zástupcovia konajúci v ich mene sa týmto vyzývajú, aby sa Komisii prihlásili a poskytli ďalej uvedené informácie o svojej spoločnosti alebo spoločnostiach v rámci lehoty stanovenej v odseku 6 písm. b) bode (i) a vo formách uvedených v odseku 7:

Komisia s cieľom získať informácie, ktoré považuje za potrebné na výber vzorky vývozcov/výrobcov, navyše osloví orgány vyvážajúcej krajiny a akékoľvek známe združenia vývozcov/výrobcov.

ii)   Výber vzorky dovozcov

S cieľom umožniť Komisii, aby rozhodla o potrebe výberu vzorky a v kladnom prípade k nemu pristúpila, všetci dovozcovia alebo zástupcovia konajúci v ich mene sa týmto vyzývajú, aby sa Komisii prihlásili a poskytli ďalej uvedené informácie o svojej spoločnosti alebo spoločnostiach v rámci lehoty stanovenej v odseku 6 písm. b) bode i) a vo formách uvedených v odseku 7:

Komisia s cieľom získať informácie, ktoré považuje za potrebné na výber vzorky dovozcov, osloví navyše akékoľvek známe združenia dovozcov.

iii)   Konečný výber vzoriek

Všetky zainteresované strany, ktoré chcú predložiť akékoľvek relevantné informácie týkajúce sa výberu vzorky, musia tak urobiť v lehote stanovenej v odseku 6 písm. b) bode ii).

Komisia má v úmysle urobiť konečný výber vzoriek po porade s príslušnými stranami, ktoré vyjadrili ochotu byť zaradené do vzorky.

Spoločnosti zaradené do vzoriek musia vyplniť dotazník v lehote stanovenej v odseku 6 písm. b) bode iii) a musia spolupracovať v rámci prešetrovania.

V prípade nedostatočnej spolupráce môže Komisia v súlade s článkom 17 ods. 4 a článkom 18 základného nariadenia založiť svoje zistenia na dostupných skutočnostiach. Zistenie, ktoré je založené na dostupných skutočnostiach, môže byť pre príslušnú stranu menej priaznivé, ako je vysvetlené v odseku 8.

b)   Dotazníky

Komisia s cieľom získať informácie, ktoré považuje za potrebné na svoje prešetrovanie, pošle dotazníky výrobnému odvetviu Spoločenstva a akémukoľvek združeniu výrobcov v Spoločenstve, vývozcom/výrobcom v Čínskej ľudovej republike zaradeným do vzorky, akémukoľvek združeniu vývozcov/výrobcov, dovozcom zaradeným do vzorky, akémukoľvek združeniu dovozcov, ktorí sú uvedení v žiadosti alebo spolupracovali v prešetrovaní vedúcom k opatreniam, na ktoré sa vzťahuje toto preskúmanie, a orgánom vyvážajúcej príslušnej krajiny.

c)   Výber krajiny s trhovým hospodárstvom

V predchádzajúcom prešetrovaní bolo na účely stanovenia normálnej hodnoty vo vzťahu k Čínskej ľudovej republike použité ako vhodná krajina s trhovým hospodárstvom Mexiko. Komisia mieni na tento účel použiť znovu Mexiko. Zainteresované strany sa týmto vyzývajú, aby sa vyjadrili k vhodnosti tejto krajiny v osobitnej lehote stanovenej v odseku 6 písm. c).

5.2.   Postup zhodnotenia záujmu Spoločenstva

V súlade s článkom 21 základného nariadenia a v prípade, že sa potvrdí pravdepodobnosť pokračovania alebo opakovaného výskytu dumpingu a ujmy, rozhodne sa o tom, či by zachovanie alebo zrušenie antidumpingových opatrení nebolo v rozpore so záujmom Spoločenstva. Z tohto dôvodu výrobné odvetvie Spoločenstva, dovozcovia, ich zastupujúce združenia, zástupcovia používateľov a organizácie zastupujúce spotrebiteľov, pokiaľ preukážu, že medzi ich činnosťou a príslušným výrobkom existuje objektívne prepojenie, môžu sa v rámci všeobecných lehôt stanovených v odseku 6 písm. a) bode ii) prihlásiť a poskytnúť Komisii informácie. Strany, ktoré konali v súlade s predchádzajúcou vetou, môžu v lehote stanovenej v odseku 6 písm. a) bode iii) požiadať o vypočutie, pričom uvedú osobitné dôvody, pre ktoré by mali byť vypočuté. Treba poznamenať, že akékoľvek informácie predložené podľa článku 21 sa zohľadnia len v tom prípade, ak budú v čase ich predloženia podložené konkrétnymi dôkazmi.

6.   Lehoty

a)   Všeobecné lehoty

i)   Pre strany na vyžiadanie dotazníka

Všetky zainteresované strany, ktoré nespolupracovali v prešetrovaní vedúcom k opatreniam, na ktoré sa vzťahuje toto preskúmanie, by mali čo najskôr požiadať o dotazník, najneskôr však do 15 dní od uverejnenia tohto oznámenia v Úradnom vestníku Európskej únie.

ii)   Pre strany na prihlásenie, na predloženie vyplnených dotazníkov a akýchkoľvek iných informácií

Všetky zainteresované strany, ak majú byť ich vyjadrenia počas prešetrovania zohľadnené, sa musia prihlásiť Komisii, oznámiť svoje stanoviská a predložiť vyplnené dotazníky alebo akékoľvek iné informácie do 40 dní od dátumu uverejnenia tohto oznámenia v Úradnom vestníku Európskej únie, ak nie je uvedené inak. Je potrebné poukázať na skutočnosť, že vykonávanie väčšiny procesných práv stanovených v základnom nariadení závisí od toho, či sa príslušná strana prihlási v rámci uvedeného obdobia.

Spoločnosti vybrané do vzorky musia predložiť vyplnené dotazníky v lehote špecifikovanej v odseku 6 písm. b) bode iii).

iii)   Vypočutia

V tej istej 40-dňovej lehote môžu všetky zainteresované strany takisto požiadať o vypočutie Komisiou.

b)   Osobitná lehota týkajúca sa výberu vzorky

7.   Písomné podania, vyplnené dotazníky a korešpondencia

Všetky podania a žiadosti predložené zainteresovanými stranami musia byť realizované písomne (nie v elektronickej forme, ak nie je uvedené inak) a musia uvádzať názov, adresu, e-mailovú adresu, telefónne číslo a faxové číslo zainteresovanej strany. Všetky písomné podania, vrátane informácií požadovaných v tomto oznámení, vyplnených dotazníkov a korešpondencie, ktoré zainteresované strany poskytnú ako dôverné, sa označia ako „Limited“ (6) a v súlade s článkom 19 ods. 2 základného nariadenia sa k nim pripojí verzia, ktorá nemá dôverný charakter, s označením „FOR INSPECTION BY INTERESTED PARTIES“.

Adresa Komisie na účely korešpondencie:

8.   Nespolupráca

V prípadoch, ak ktorákoľvek zo zainteresovaných strán odmietne sprístupniť alebo neposkytne potrebné informácie v rámci lehôt alebo významnou mierou prekáža v prešetrovaní, môžu sa v súlade s článkom 18 základného nariadenia vypracovať zistenia, či už pozitívne alebo negatívne, na základe dostupných skutočností.

Ak sa zistí, že ktorákoľvek zo zainteresovaných strán poskytla nepravdivé alebo zavádzajúce informácie, nevezmú sa tieto informácie do úvahy a môžu sa použiť dostupné skutočnosti v súlade s článkom 18 základného nariadenia. Ak zainteresovaná strana nespolupracuje alebo spolupracuje iba čiastočne a použijú sa dostupné skutočnosti, môže byť výsledok pre túto stranu menej priaznivý než v prípade, keby bola spolupracovala.

9.   Harmonogram prešetrovania

V súlade s článkom 11 ods. 5 základného nariadenia sa prešetrovanie ukončí do 15 mesiacov od dátumu uverejnenia tohto oznámenia v Úradnom vestníku Európskej únie.

10.   Možnosť požiadať o preskúmanie podľa článku 11 ods. 3 základného nariadenia

Vzhľadom na to, že toto preskúmanie v súvislosti s uplynutím platnosti sa začína v súlade s ustanoveniami článku 11 ods. 2 základného nariadenia, jeho zistenia nepovedú k zmene úrovne existujúcich opatrení, ale povedú k zrušeniu alebo zachovaniu týchto opatrení v súlade s článkom 11 ods. 6 základného nariadenia.

Ak ktorákoľvek strana tohto konania usúdi, že preskúmanie úrovne opatrení je opodstatnené, aby sa umožnila zmena (t. j. zvýšenie alebo zníženie) úrovne opatrení, táto strana môže požiadať o preskúmanie v súlade s článkom 11 ods. 3 základného nariadenia.

Strany, ktoré si želajú požiadať o takéto preskúmanie, ktoré by sa uskutočnilo nezávisle od preskúmania v súvislosti s uplynutím platnosti uvedeným v tomto oznámení, môžu sa obrátiť na Komisiu na už uvedenej adrese.

----

(1)Ú. v. EÚ C 254, 14.10.2005, s. 2.

(2)Ú. v. ES L 56, 6.3.1996, s. 1.

(3)Ú. v. EÚ L 340, 23.12.2005, s. 17.

(4)Ú. v. ES L 195, 19.7.2001, s. 8.

(5)  Poučenie týkajúce sa významu prepojených spoločností možno nájsť v článku 143 nariadenia Komisie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (Ú. v. ES L 253, 11.10.1993, s. 1).

(6)  Toto označenie znamená, že ide o interný dokument. Je chránený podľa článku 4 nariadenia Európskeho parlamentu a Rady (ES) č. 1049/2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43). Ide o dôverný dokument podľa článku 19 základného nariadenia a článku 6 Dohody Svetovej obchodnej organizácie (WTO) o implementácii článku VI Všeobecnej dohody o clách a obchode (GATT) z roku 1994 (antidumpingová dohoda).

----

----

Oznámenie o nastávajúcom uplynutí platnosti niektorých antidumpingových opatrení opatrení

(2006/C 167/05)

2.   Postup

Výrobcovia Spoločenstva môžu podať písomnú žiadosť o preskúmanie. Táto žiadosť musí obsahovať dostatočné dôkazy o tom, že uplynutie platnosti opatrení by pravdepodobne viedlo k pokračovaniu alebo opakovanému výskytu dumpingu a ujmy.

V prípade, ak sa Komisia rozhodne preskúmať príslušné opatrenia, budú mať vývozcovia, dovozcovia, predstavitelia vyvážajúcej krajiny a výrobcovia Spoločenstva príležitosť doplniť, vyvrátiť alebo predložiť pripomienky k záležitostiam, ktoré sú uvedené v žiadosti o preskúmanie.

3.   Časová lehota

Výrobcovia Spoločenstva môžu, na základe vyššie uvedených informácií, predložiť písomnú žiadosť o preskúmanie Európskej komisii, Generálnemu riaditeľstvu pre obchod (divízia B-1), J-79 5/16, B-1049 Brusel (2), a to kedykoľvek od dátumu uverejnenia tohto oznámenia, najneskôr však do troch mesiacov pred dátumom uvedeným v tabuľke.

----

(1)Ú. v. ES L 56, 6.3.1996, s. 1, nariadenie naposledy zmenené a doplnené nariadením Rady (ES) č. 2117/2005 (Ú. v. EÚ L 340, 23.12.2005, s. 17).

(2)  Fax: (32-2) 295 65 05.

----

----

Oznámenie o oslobodení od antidumpingových opatrení uplatniteľných na dovoz glyfosátu odosielaného z Taiwanu, ktoré sa udeľuje jednej spoločnosti na Taiwane

(2006/C 167/06)

Komisia v auguste 2005 uverejnila oznámenie (1) (ďalej len „oznámenie“), a tým poskytla zainteresovaným stranám informácie prijaté v súvislosti s taiwanskou spoločnosťou, ktorej bolo udelené oslobodenie od antidumpingových opatrení rozšírených v roku 2002 na dovoz glyfosátu odosielaného z Taiwanu. Po tomto uverejnení sa oslobodenie udelené uvedenej spoločnosti preskúmalo a dospelo sa k ďalej uvedeným záverom.

A.   POSTUP

1.   Výrobok a existujúce opatrenia

Príslušným výrobkom je glyfosát, ktorý spadá do kódov KN ex 2931 00 95 a ex 3808 30 27.

Rada nariadením (ES) č. 368/1998 (2) uložila konečné antidumpingové opatrenia na dovoz glyfosátu s pôvodom v Čínskej ľudovej republike (ďalej len „ČĽR“). Rada po prešetrení zameranom na obchádzanie opatrení podľa článku 13 nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (3) (ďalej len „základné nariadenie“), v januári 2002 nariadením (ES) č. 163/2002 (4) rozšírila clo uložené na dovoz glyfosátu s pôvodom v ČĽR na dovoz glyfosátu odosielaného z Malajzie a Taiwanu (tiež deklarovaného s pôvodom v Malajzii alebo na Taiwane), s výnimkou glyfosátu vyrobeného spoločnosťou Sinon Corporation na Taiwane a jednou menovanou spoločnosťou v Malajzii.

Rada po preskúmaniach podľa článku 11 ods. 2 a článku 11 ods. 3 základného nariadenia nariadením (ES) č. 1683/2004 (5) uložila konečné antidumpingové clo na dovoz glyfosátu s pôvodom v ČĽR a rozšírila toto clo na dovoz glyfosátu odosielaného z Malajzie a Taiwanu (tiež deklarovaného s pôvodom v Malajzii alebo na Taiwane), rovnako s výnimkou glyfosátu vyrobeného spoločnosťou Sinon Corporation na Taiwane a jednou menovanou spoločnosťou v Malajzii.

2.   Rozsah pôsobnosti oznámenia

Informácie prijaté Komisiou vo forme správy od vedúcej spoločnosti, ktorej činnosť je zameraná na poskytovanie informácií špecifických pre spoločnosti, týkajúce inter alia záležitostí, akou je napríklad vlastníctvo akcií, naznačili existenciu možného vzťahu medzi spoločnosťou Sinon Corporation a druhou taiwanskou spoločnosťou (ďalej len „druhá taiwanská spoločnosť“), čo môže, v prípade, že sa to potvrdí, viesť k zrušeniu udeleného oslobodenia.

Oznámením sa začalo preskúmanie s cieľom určiť, či spoločnosť Sinon Corporation v skutočnosti v čase udelenia oslobodenia spĺňala podmienky na oslobodenie od opatrení rozšírených na dovoz glyfosátu odosielaného z Taiwanu, a v kladnom prípade, či naďalej plnila tieto podmienky.

3.   Obdobie preskúmania

Preskúmanie sa vzťahovalo na obdobie od 1. júla 2004 do 30. júna 2005 (ďalej len „OP“). Od roku 2000 do OP sa údaje zhromažďovali v záujme prešetrenia akýchkoľvek zmien v štruktúre obchodu.

4.   Preskúmanie

Komisia zaslala kópiu oznámenia taiwanským orgánom s cieľom umožniť im vyjadriť stanovisko, ako aj poskytnúť informácie na účely preskúmania.

Dotazníky sa zaslali spoločnosti Sinon Corporation a druhej taiwanskej spoločnosti. Komisii bol doručený úplne vyplnený dotazník od spoločnosti Sinon Corporation a čiastočná odpoveď od druhej taiwanskej spoločnosti. Informácie predložené spoločnosťou Sinon Corporation sa overili v priestoroch spoločnosti na Taiwane.

Európske združenie pre glyfosát [European Glyphosate Association], ktoré zastupuje výrobcov glyfosátu v Spoločenstve, takisto doručilo písomné podanie.

B.   ZISTENIA

1.   Prepojenia spoločnosti

Informácie o existencii možného vzťahu medzi spoločnosťou Sinon Corporation a druhou taiwanskou spoločnosťou zhromaždené zo všetkých zdrojov sa počas preskúmania overili, v prípade potreby aktualizovali a posúdili. Spoločnosť, ktorej činnosť je zameraná na poskytovanie informácií špecifických pre spoločnosti, bola požiadaná o poskytnutie aktualizovanej správy.

Táto správa nepreukázala prepojenie medzi spoločnosťou Sinon Corporation a druhou taiwanskou spoločnosťou, o ktorom sa predtým informovalo. Uvedená špecializovaná spoločnosť vyhlásila, že informácie oznámené predtým boli nepresné a že vzťah medzi spoločnosťou Sinon Corporation a druhou taiwanskou spoločnosťou je iba vzťahom na úrovni dodávateľ/zákazník.

Preskúmaním sa potvrdilo, že spoločnosť Sinon Corporation a druhá taiwanská spoločnosť, ako v súčasnosti tak aj v minulosti, si navzájom dodávali tovar a aj si ho od seba nakupovali. Zistilo sa, že medzi týmito dvomi spoločnosťami existuje blízky pracovný vzťah, ktorý siaha do minulosti a pretrváva aj v súčasnosti. Na základe prijatých informácií, preskúmania a overovaní uskutočnených počas tohto preskúmania sa však nenašli žiadne dôkazy o vzťahu medzi týmito dvomi spoločnosťami, ktorý by bol iný ako vzťah na úrovni dodávateľ/zákazník.

2.   Výroba a dodávka glyfosátu

Informácie prijaté a overené počas preskúmania ukazujú, že existujú dôkazy o prebiehajúcej výrobe glyfosátu spoločnosťou Sinon Corporation v dostatočnom objeme na zabezpečenie zásielok do Spoločenstva. Zistilo sa, že v prípade príslušného výrobku spoločnosť zvýšila svoju výrobnú kapacitu. Dosiahlo sa to konverziou línie výroby, ktorá bola predtým určená na výrobu iného výrobku. Preskúmaním sa takisto zistilo, že všetok glyfosát odosielaný spoločnosťou Sinon Corporation do Spoločenstva bol vyrobený touto spoločnosťou. Usúdilo sa preto, že spoločnosť Sinon Corporation naďalej spĺňa všetky podmienky na oslobodenie od opatrení rozšírených na dovoz glyfosátu odosielaného z Taiwanu.

3.   Závery

Na základe uvedeného sa dospelo k záveru, že neexistujú dôkazy, podľa ktorých podmienky na oslobodenie neboli v čase udelenia oslobodenia splnené do tej miery, že sa nenašli dôkazy o vzťahu medzi spoločnosťou Sinon Corporation a druhou taiwanskou spoločnosťou, ktorý by bol iný ako vzťah na úrovni dodávateľ/zákazník. Okrem toho sa skonštatovalo, že podmienky na oslobodenie sú naďalej plnené do tej miery, že sa preskúmaním stanovilo, že všetok glyfosát odosielaný spoločnosťou Sinon Corporation do Spoločenstva bol vyrobený touto spoločnosťou.

Príslušné strany boli informované o zisteniach a záveroch vyplývajúcich z tohto preskúmania a mali príležitosť vyjadriť sa. Neposlali žiadne pripomienky.

C.   UKONČENIE PRESKÚMANIA

Na základe uvedeného sa týmto súčasné preskúmanie ukončuje a oslobodenie od antidumpingových opatrení rozšírených na dovoz glyfosátu odosielaného z Taiwanu, ktoré bolo udelené spoločnosti Sinon Corporation, sa ponecháva a ostáva nezmenené.

Ak sa kedykoľvek v budúcnosti ukáže, že akékoľvek závažné informácie poskytnuté stranami počas tohto preskúmania sú nepresné, môže sa uskutočniť ďalšie preskúmanie s cieľom posúdiť, či by bolo alebo nebolo potrebné revidovať uvedené závery.

----

(1)Ú. v. EÚ C 200, 17.8.2005, s. 3.

(2)Ú. v. ES L 47, 18.2.1998, s. 1. Nariadenie naposledy zmenené a doplnené nariadením (ES) č. 1086/2000 (Ú. v. ES L 124, 25.5.2000, s. 1).

(3)Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

(4)Ú. v. ES L 30, 31.1.2002, s. 1.

(5)Ú. v. EÚ L 303, 30.9.2004, s. 1.

----

III Oznámenia

Komisia

----

Výzva na predkladanie ponúk v rámci viacročného programu Spoločenstva na podporu bezpečnejšieho využívania internetu a nových online technológií

(Bezpečnejší internet plus)

(2006/C 167/07)

(Text s významom pre EHP)

1.   Ciele a opis

Európska komisia prijala pracovný program a výzvu na predkladanie ponúk s cieľom implementovať program Bezpečnejší internet plus (1).

Táto výzva je otvorená pre všetky ponuky, ktoré sa zaoberajú týmito činnosťami:

1.   Boj proti nezákonnému obsahu

2.   Zaobchádzanie s nevyžiadaným a škodlivým obsahom

3.   Podpora bezpečnejšieho prostredia

4.   Zvyšovanie povedomia

2.   Oprávnení žiadatelia

Účasť na programe Bezpečnejší internet plus je otvorená právnickým osobám so sídlom v 25 členských štátoch.

Okrem toho sa ho môžu zúčastniť právnické osoby so sídlom v Bulharsku, Chorvátsku, Rumunsku, Turecku a v Bývalej juhoslovanskej republike Macedónsko, ak bola s príslušnou krajinou na tento účel uzatvorená dvojstranná dohoda. Môžu sa na ňom zúčastniť právnické osoby so sídlom v štátoch EZVO, ktoré sú zmluvnými stranami dohody o EHP (Island, Lichtenštajnsko, Nórsko) v súlade s ustanoveniami tejto dohody (2).

Účasť právnických osôb so sídlom v tretích krajinách a medzinárodných organizácii je možná, ale bez finančnej podpory Spoločenstva.

3.   Rozpočet

Celkový rozpočet, ktorý je vyčlenený na spolufinancovanie nepriamych akcií (grantových dohôd uzatvorených s tretími stranami), sa odhaduje na 6,9 miliónov EUR.

4.   Uzávierka

Uzávierka na doručenie návrhov Komisii je 29. september 2006 o 17.00 hod. (luxemburského miestneho času).

5.   Ďalšie informácie

Úplné znenie výzvy na predkladanie návrhov a formuláre žiadostí sú k dispozícii na:

http://ec.europa.eu/saferinternet

Všetky žiadosti musia zodpovedať špecifikáciám a podmienkam uvedeným v plnom znení výzvy na predkladanie ponúk, pracovnom programe a príručke pre navrhovateľov; tieto podklady sú na uvedenej internetovej stránke Komisie k dispozícii v anglickom jazyku. Obsahujú aj návod na vypracovanie a predkladanie ponúk.

Ponuky sa budú vyhodnocovať na základe zásad transparentnosti a rovnakého zaobchádzania. Vyhodnotenie vykoná Komisia za pomoci prizvaných odborníkov. Každá predložená žiadosť sa posúdi na základe hodnotiacich kritérií stanovených v pracovnom programe Bezpečnejší internet plus.

So všetkými ponukami doručenými Európskej komisii sa bude zaobchádzať prísne dôverne.

----

(1)  Rozhodnutie Európskeho parlamentu a Rady č. 854/2005/ES z 11. mája 2005, ktorým sa prijíma viacročný program Spoločenstva na podporu bezpečnejšieho využívania internetu a nových online technológií, Ú. v. EÚ L 149, 11.6.2005, s. 1.

(2)  Aktuálne informácie o tom, ktoré krajiny sa zúčastňujú na programe, sa uverejnia v Úradnom vestníku Európskej únie. Aktuálny zoznam je tiež k dispozícii na internetovej stránke programu

http://ec.europa.eu/saferinternet.

----

----

OZNAM

Dňa 19. júla 2006 bude v Úradnom vestníku Európskej únie C 167 A uverejnený Spoločný katalóg odrôd poľnohospodárskych rastlinných druhov – 4. dodatok k 24. úplnému vydaniu.

Predplatitelia úradného vestníka môžu získať zadarmo rovnaký počet výtlačkov a jazykových mutácií tohto úradného vestníka ako predplatených. Musia však vrátiť správne vyplnenú priloženú objednávku s uvedením predplatiteľského evidenčného čísla (kód uvedený na ľavej strane štítka, začínajúci sa písmenom O/...). Tento úradný vestník bude zadarmo k dispozícii rok odo dňa jeho uverejnenia.

Ostatní záujemcovia si ho môžu objednať za poplatok v niektorom z našich predajných miest (pozri http://publications.europa.eu/others/sales_agents_sk.html).

Tento úradný vestník – ako aj ostatné úradné vestníky (série L, C, CA, CE) – si možno pozrieť zadarmo na internetovej adrese: http://eur-lex.europa.eu

----